rejauldu/bengali-wikipedia huggingface dataset:
ধনচিহ্ন () ও ঋণচিহ্ন () হল গাণিতিক প্রতীক যা যথাক্রমে ইতিবাচক (ধনাত্মক) ও নেতিবাচক (ঋণাত্মক) অপেক্ষক বোঝাতে ব্যবহৃত হয়। উপরন্তু,  চিহ্নটি যোগের ক্রিয়াকে প্রতিনিধিত্ব করে, যার সাহায্যে একটি যোগফল নির্ণয় করা যায়। অন্যদিকে  চিহ্নটি বিয়োগকে প্রতিনিধিত্ব করে, যার মাধ্যমে দুটি সংখ্যার মধ্যকার পার্থক্য নির্ণ করা যায়।  তবে এ চিহ্নগুলো আরও বহু অর্থে ব্যবহৃত হতে পারে, যা কমবেশি পরস্পর সাদৃশ্যপূর্ণ।  (যোগ) ও  (বিয়োগ) হলো দুটি লাতিন পদ, যার অর্থ যথাক্রমে "অধিক/বেশি" এবং "অল্প/কম"।   তথ্যসূত্র   বিষয়শ্রেণী:প্রাথমিক পাটিগণিত বিষয়শ্রেণী:গাণিতিক প্রতীক বিষয়শ্রেণী:বিয়োগ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৮:০৭, ২৩ জুন ২০২৩ (ইউটিসি) চিঠিপত্র: শেখ মুজিবুর রহমান   – (অপসারণের প্রস্তাবনা দেখুনলগ দেখুন) () wp:বই নীতিমালায় উত্তীর্ণ নয়। তাৎপর্যপূর্ণ প্রচারও নেই। সবগুলো তথ্যসূত্র মোড়ক উন্মোচনের সংবাদ। আমার দৃঢ় বিশ্বাস নিবন্ধটি নিষিদ্ধ ব্যবহারকারী User:Ajairapara কর্তৃক তৈরি। ব্যবহারকারী পরীক্ষকগণ যাচাই করে নিশ্চিত হলে দ্রুত অপসারণের কথাও বিবেচনা করতে পারেন। ঙ (আলাপ) ১১:৫০, ১৫ জুন ২০২৩ (ইউটিসি)  wp:বই নীতিমালায় উত্তীর্ণ নয়। ~মহীন (আলাপ) ০৬:৫৭, ১৬ জুন ২০২৩ (ইউটিসি)  Mmrsafy (আলাপ) ১১:৫১, ১৮ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উইলিয়াম হেনরি হ্যারিসন (ফেব্রুয়ারি ৯, ১৭৭৩ – এপ্রিল ৪, ১৮৪১) মার্কিন যুক্তরাষ্ট্রের নবম রাষ্ট্রপতি। তিনিই প্রথম মার্কিন রাষ্ট্রপতি, যিনি নিজ কর্মস্থলে তার প্রথম মেয়াদ শেষ করার পূর্বেই মারা যান।  প্রেসিডেন্ট নির্বাচিত হওয়ার পরে অভিষেক-অনুষ্ঠানে হ্যারিসন তুষারপাতের মধ্যেই টানা এক ঘণ্টা ভাষণ দেন। এর ফলে ঠান্ডা লেগে তিনি নিউমোনিয়ায় আক্রান্ত হন, এবং মাসখানেক পরে মারা যান। তার শাসনামল ছিলো মাত্র ৩১ দিন, যা মার্কিন যুক্তরাষ্ট্রের রাষ্ট্রপতিদের মধ্যে সবচেয়ে সংক্ষিপ্ত শাসনকাল। রোনাল্ড রেগান নির্বাচিত হওয়ার পূর্বে হ্যারিসনই ছিলেন সবচেয়ে বেশি বয়সে নির্বাচিত মার্কিন রাষ্ট্রপতি। রাষ্ট্রপতি নির্বাচিত হওয়ার সময় হ্যারিসনের বয়স ছিলো ৬৮ বছর।  রাষ্ট্রপতি হিসাবে নির্বাচনের পূর্বে হ্যারিসন ইন্ডিয়ানা টেরিটরির প্রথম গভর্নর, এবং পরে ওহাইও অঙ্গরাজ্য হতে মার্কিন কংগ্রেসের সাংসদ, এবং সিনেটর হিসাবে দায়িত্ব পালন করেন। তিনি ১৮১১ সালের টিপেকানোর যুদ্ধে আমেরিকার স্থানীয় আদিবাসীদের বিরুদ্ধে মার্কিন সেনাদের নেতৃত্ব দেন, এবং টিপেকানো বা "ওল্ড টিপেকানো" ডাকনাম লাভ করেন। ১৮১২ সালের ইঙ্গ-মার্কিন যুদ্ধের সময় তিনি সেনাপতি হিসাবে টেমসের যুদ্ধে জয়লাভ করেন, যার ফলে তার এলাকায় যুদ্ধের পরিসমাপ্তি ঘটে।   তথ্যসূত্র   বিষয়শ্রেণী:১৭৭৩-এ জন্ম বিষয়শ্রেণী:১৮৪১-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:নিউমোনিয়ায় মৃত্যু বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:জীবাণুদূষণে মৃত্যু বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
অরবিন্দ স্বামী (জন্মঃ ১৮ জুন ১৯৭০) হচ্ছেন ভারতের তামিল চলচ্চিত্র শিল্পের একজন অভিনেতা। তামিল চলচ্চিত্র শিল্পের খ্যাতিমান পরিচালক মণি রত্নম এর হাত ধরে চলচ্চিত্রে অভিষেক হয় অরবিন্দের, ১৯৯১ সালের রজনীকান্ত অভিনীত চলচ্চিত্র দলপতিতে অরবিন্দ অভিনয় করার সুযোগ পেয়েছিলেন, এরপর মণি রত্মমেরই রোজা (১৯৯২) এবং বম্বে (১৯৯৫) তে অভিনয় করে মোটামুটি পরিচিতি পেয়ে যান অরবিন্দ।  ছাত্র জীবনে চিকিৎসক হতে চাইলেও অরবিন্দ পরে চলচ্চিত্রের প্রতি আগ্রহী হয়ে উঠেছিলেন। চেন্নাইয়ের লয়োলা কলেজে অরবিন্দ থিয়েটার করতেন, মডেলিং করা শুরু করলে একটি বিজ্ঞাপন চিত্রের মাধ্যমে মণি রত্নম এর নজর কেড়েছিলেন, মণি তাকে চলচ্চিত্রে অভিনয়ের প্রস্তাব দিলে তিনি সাথে সাথে রাজী হয়ে গিয়েছিলেন এবং দলপতি (১৯৯১) চলচ্চিত্রে অরবিন্দ মোটামুটি একটি ভালো চরিত্রেই অভিনয় করেছিলেন।  ২০০০ সালের রোমান্টিক চলচ্চিত্র আলাইপায়ুদেতে অরবিন্দ গেস্ট রোলে ছিলেন।  তথ্যসূত্র    বহিঃসংযোগ     বিষয়শ্রেণী:তামিল চলচ্চিত্র অভিনেতা বিষয়শ্রেণী:১৯৭০-এ জন্ম বিষয়শ্রেণী:ভারতীয় কণ্ঠাভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের অভিনেতা বিষয়শ্রেণী:ডন বস্কো স্কুলসের প্রাক্তন শিক্ষার্থী
থেগা নদী বাংলাদেশ-ভারতের একটি আন্তঃসীমান্ত নদী। নদীটি   বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার  এবং ভারতের মিজোরাম প্রদেশ দিয়ে প্রবাহিত একটি নদী।"NF 46-6, Chittagong, Pakistan; India; Burma" topographic map, Series U502, U.S. Army Map Service, March 1960 থেগা নদী সাধারণত  প্রবাহিত হয়ে কর্ণফুলী নদীতে মিশেছে।    প্রবাহ কর্ণফুলি নদী ভারতের লুসাই পাহাড় থেকে উৎপন্ন হয়ে রাঙ্গামাটি পার্বত্য জেলার উত্তর পূর্ব সীমান্তে বরকল উপজেলার থেগামুখ নামক স্থানে ভারতের লুসাই নদী ও বাংলাদেশ অংশের থেগা নদীর সাথে মিলিত হয়ে কর্ণফুলী নদী নাম ধারণ করে।   বর্তমানে নদীর নাব্যতা কমে যাওয়ায় সরকার সাঙ্গু, মাতামুহুরীসহ এই নদী ড্রেজিং এর উদ্যেগ নিয়েছে।   থেগামুখ  কর্ণফুলী নদীর প্রবেশমুখে মিজোরাম সীমান্ত ঘেঁষে এই নদীর পাড়ে গড়ে উঠেছে থেগামুখ গ্রাম। বর্তমান আওয়ামী লীগ সরকার ২০০৯ সালে ক্ষমতায় আসার পর উত্তর-পূর্ব ভারতের সাথে যোগাযোগ ব্যবস্থা উন্নয়নের জন্য রামগড় স্থলবন্দর এবং থেগামুখ স্থলবন্দর তৈরির ব্যাপারে সমঝোতা করে। তবে রামগড় স্থলবন্দর বাস্তবায়ন হলেও থেগামুখের কাজ এখনও শেষ হয়নি।    আরও দেখুন   বাংলাদেশের নদীর তালিকা  তথ্যসূত্র  বিষয়শ্রেণী:ভারতের নদী বিষয়শ্রেণী:রাঙ্গামাটি জেলার নদী বিষয়শ্রেণী:মিজোরামের নদী বিষয়শ্রেণী:বাংলাদেশের নদী
শহীদ রাজাই বন্দর () ইরানের বন্দর আব্বাসে অবস্থিত একটি বন্দর। এটি হরমোজগান প্রদেশের দক্ষিণে ও হরমুজ প্রণালীর উত্তর তীরে অবস্থিত। এটি বন্দর আব্বাস থেকে ১৪.৫ কিলোমিটার (৭.৮ নটিক্যাল মাইল) পশ্চিম-দক্ষিণপশ্চিমে অবস্থিত। মোহাম্মদ-আলী রাজাইর নামানুসারে এই বন্দরটির নামকরণ করা হয়।  শহীদ রাজাই বন্দরের আয়তন প্রায় ২,৪০০ হেক্টর (৫,৯০০ একর)। এই বন্দরটি বছরে ৩০ লাখ টিইইউ কন্টেইনারজাত পণ্যসহ প্রায় ৭ কোটি টন পণ্য সামলাতে সক্ষম। শহীদ রাজাই বন্দরে মোট ২৩টি জেটি রয়েছে, যার প্রতিটির গভীরতা প্রায় ১৫ মিটার (৪৯ ফুট)। এই বন্দরের গুদামগুলির মোট আয়তন ১৯ হেক্টরের (৪৭ একরের) বেশি। এছাড়া বন্দরে ২৩.৫ কিলোমিটার (১৪.৬ মাইল) দীর্ঘ অভ্যন্তরীণ রেলপথ রয়েছে।  যেসব নৌযাত্রীরা শহীদ রাজাই বন্দর দিয়ে ইরানে প্রবেশ করেন, তারা বন্দরে পৌঁছানোর পর সেখান থেকে ভিসা নিতে পারেন। শহীদ রাজাই বন্দর ইরানের বিশেষ অর্থনৈতিক অঞ্চলের অংশ।   পরিসংখ্যান  শহীদ রাজাই বন্দর দিয়ে ইরানের মোট পণ্য ওঠানো ও নামানোর প্রায় ৮৫ শতাংশ সম্পন্ন হয়। ২০১১ সালে শহীদ রাজাই বন্দর বিশ্বের ৩,৫০০টি প্রধান বন্দরের মধ্যে ৪৪তম স্থান অর্জন করে। হরমোজগান বন্দর ও সামুদ্রিক সংস্থার মহাপরিচালকের মতে, ২১ মার্চ থেকে ২২ আগস্ট ২০২১ পর্যন্ত সময়ে শহীদ রাজাই বন্দর থেকে রপ্তানির জন্য কন্টেইনার বোঝাইয়ের পরিমাণ আগের বছরের একই সময়ের তুলনায় ২৮ শতাংশ বৃদ্ধি পেয়েছিল।  ২০২০ সালের ডিসেম্বরের শেষ দিকে, ইরানের বন্দর ও সামুদ্রিক সংস্থা এবং কয়েকটি ইরানীয় কোম্পানির মধ্যে শহীদ রাজাই বন্দরের অভ্যন্তরীণ অঞ্চলের উন্নয়ন প্রকল্পের জন্য প্রায় ২.৩৮ বিলিয়ন মার্কিন ডলার এবং অতিরিক্ত ৮০০ মিলিয়ন ইউরো বিনিয়োগের লক্ষ্যে ছয়টি সমঝোতা স্মারক স্বাক্ষরিত হয়।  তথ্যসূত্র  বহিঃসংযোগ  বিষয়শ্রেণী:বন্দর আব্বাস বিষয়শ্রেণী:কন্টেইনার টার্মিনাল বিষয়শ্রেণী:ইরানের বন্দর ও পোতাশ্রয় বিষয়শ্রেণী:বিশেষ অর্থনৈতিক অঞ্চল
হ্রদ হল একটি জনপ্রিয় বাংলা চলচ্চিত্র যা পরিচালনা করেন অর্ধেন্দু সেন। এই চলচ্চিত্রটি ২ আগস্ট ১৯৫৫ সালে রূপমায়া ব্যানারে মুক্তি পেয়েছিল এবং সংগীত পরিচালনা করেছেন মানবেন্দ্র মুখোপাধ্যায়। এই চলচ্চিত্রটির মুখ্য চরিত্রে অভিনয় করেন সন্ধ্যারানী, উত্তম কুমার, অসিতবরণ মুখোপাধ্যায়, ছবি বিশ্বাস এবং তরুণ কুমার।  কাহিনী  শ্রেষ্ঠাংশে   উত্তম কুমার   সন্ধ্যারানী  অসিতবরণ মুখোপাধ্যায়  ছবি বিশ্বাস  তরুণ কুমার  জহর রায়   শীতল বন্দ্যোপাধ্যায়  আশু বোস  প্রেমাংশু বোস  তথ্যসূত্র  বহিঃসংযোগ    বিষয়শ্রেণী:১৯৫৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৫৫-এর নাট্য চলচ্চিত্র
নন-রেসিডেন্ট বাংলাদেশীস ব্যাংক পাবলিক লিমিটেড কোম্পানি (এনআরবিবিপিএলসি) () বাংলাদেশের একটি বাণিজ্যিক ব্যাংক।   ইতিহাস  এই ব্যাংকটি ২০১৩ সালে প্রতিষ্ঠিত হয়।  ২০১৯ সালে এনআরবিবিপিএলসি এসএসএল ওয়ারলেসের সহযোগিতায় ‘স্ট্রেট ব্যাংকিং’ নামে কর্পোরেট ব্যাংকিং সেবা চালু করে।   আরও দেখুন   বাংলাদেশের ব্যাংকের তালিকা।   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট।  বিষয়শ্রেণী:২০১৩-এ প্রতিষ্ঠিত ব্যাংক বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের বাণিজ্যিক ব্যাংক বিষয়শ্রেণী:বাংলাদেশের ব্যাংক
আল-আহাদ (, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন।Ghareeb, Edmund A. Historical Dictionary of Iraq, pp. 59-60. Scarecrow Press, 2004,  এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়।  সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি।  আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি।A Peace To End All Peace, David Fromkin, Avon Books, New York, 1990  ১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়।    আরও দেখুন   বৃহত্তর সিরিয়া  সিরিয়ান সোশ্যাল ন্যাশনালিস্ট পার্টি  সাইকস-পিকট চুক্তি   তথ্যসূত্র   বিষয়শ্রেণী:ইরাকের সামরিক ইতিহাস বিষয়শ্রেণী:ইরাকের রাজনীতি
তিতাস গ্যাস ট্রান্সমিসন এন্ড ডিস্ট্রিবিউশন পিএলসি বাংলাদেশের বৃহত্তর ঢাকা এবং বৃহত্তর ময়মনসিংহ  অঞ্চলে গ্যাস সঞ্চালন ও বিতরণ ব্যবস্থা নিয়ন্ত্রণ করে থাকে। বিদ্যুৎ, জ্বালানি ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে তিতাস গ্যাস তাদের কার্যক্রম পরিচালনা করে থাকে। তিতাস ১৯৬৪ সালের ২০ নভেম্বর কোম্পানী আইনের আওতায় যৌথ তহবিল কোম্পানী হিসাবে আত্মপ্রকাশ করে। ১৯৬৮ সালের ২৮ এপ্রিল সিদ্ধিরগঞ্জ বিদ্যুৎ কেন্দ্রে গ্যাস সরবারহের মাধ্যমে তিতাস গ্যাসের কার্যক্রম শুরু হয়।    ইতিহাস   ১৯৬২ সালে ব্রাহ্মণবাড়িয়ায় তিতাস নদীর তীরে বিরাট গ্যাসক্ষেত্র আবিষ্কৃত হয়। শিল্প উন্নয়ন সংস্থা ৫৮ মাইল দীর্ঘ তিতাস-ডেমরা সঞ্চালন পাইপলাইন নির্মাণ করে দেয়। ১৯৬৮ সালের ২৮ এপ্রিল কোম্পানী বাণিজ্যিক কার্যক্রম শুরু করে। ১৯৬৮ সালের অক্টোবর মাসে বিশিষ্ট কথা সাহিত্যিক শওকত ওসমান এর বাসায় প্রথম আবাসিক গ্যাস সংযোগ প্রদান করা হয়। কোম্পানী গঠনের শুরু থেকে ৯০% শেয়ারের মালিক ছিল তৎকালীন সরকার। ১৯৭২ সালের জাতীয়করণ আদেশের অধীনে বাকি মালিকানা স্বত্ত্ব সরকারের কাছে স্থানান্তর করা হয় । অবশিষ্ট ১০% শেয়ার ৯ আগস্ট, ১৯৭৫ তারিখে শেল অয়েল কোম্পানীর সঙ্গে বাংলাদেশ সরকারের চুক্তি অনুযায়ী ১.০০ (এক লক্ষ) পাউন্ড-স্টার্লিং পরিশোধের বিনিময়ে পেট্রোবাংলার মাধ্যমে সরকারি মালিকানায় স্থানান্তরিত হয়। বর্তমানে কোম্পানীর অনুমোদিত ও পরিশোধিত মূলধন যথাক্রমে ২,০০০ (দুই হাজার) কোটি ও ৯৮৯.২২ কোটি টাকা।   লক্ষ্য ও উদ্দেশ্য    লক্ষ্য  প্রাকৃতিক গ্যাসের দক্ষ ও নিরাপদ বিতরণ।   উদ্দেশ্য    গ্রাহকদের উন্নত সেবা প্রদান ।  প্রাকৃতিক গ্যাসের দক্ষ ব্যবহার নিশ্চিতকরণ।  গ্যাস বিপণনে সুশাসন নিশ্চিতকরণ।   কার্যক্রম   তিতাসের অন্তর্ভূক্ত এলাকাগুলো হলো বৃহত্তর ঢাকা ও বৃহত্তর ময়মনসিংহ বিভাগ।   আরও দেখুন   পেট্রোবাংলা;  বিদ্যুৎ, জ্বালানি ও খনিজ সম্পদ মন্ত্রণালয়  তথ্যসূত্র   বহিঃসংযোগ  তিতাস গ্যাস কোম্পানীর ওয়েবসাইট  বিষয়শ্রেণী:বাংলাদেশের গ্যাস কোম্পানী বিষয়শ্রেণী:১৯৬৪-এ প্রতিষ্ঠিত বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
গণপ্রজাতন্ত্রী বাংলাদেশ এর ১৯৮০ সালের প্রধান ঘটনা প্রবাহ   অবশ্যপালনীয়   রাষ্ট্রপতি : জিয়াউর রহমান  প্রধানমন্ত্রী : শাহ আজিজুর রহমান  প্রধান বিচারপতি : কামালউদ্দিন হোসেন  ঘটনাপঞ্জী  জানুয়ারী  ১ জানুয়ারী : বাংলাদেশ অলিম্পিক সংস্থা আন্তর্জাতিক অলিম্পিক কমিটির স্বীকৃতি পায়।   মার্চ  ৩ মার্চ : বাংলাদেশ সরকার বাংলাদেশ রাইফেলস (বর্তমান বর্ডার গার্ড বাংলাদেশ) বাহিনীর স্বীকৃতি হিসেবে জাতীয় পতাকা প্রদান করে।  জুলাই  ১৯৮০ সালে জুলাই মাসে গম গবেষণা কেন্দ্র গম চাষ এবং উৎপাদন সংক্রান্ত গবেষণা কাজ পরিচালনার জন্য প্রতিষ্ঠিত হয়। অক্টোবর  ১৯৮০ সালের অক্টোবর থেকে যুক্তরাজ্যে সোনালী ব্যাংকের মাধ্যমে প্রাইজ বন্ড বিক্রয়ের ব্যবস্থা চালু করা হয়। কিছু অজানা দিনের ঘটনা  ১৯৮০ সাল মহাকাশ গবেষণা ও দূর অনুধাবন কেন্দ্র প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে।  ১৯৮০ সালে ইংল্যান্ডে থেকে শেখ হাসিনা স্বৈরাচার বিরোধী আন্দোলন শুরু করেন।  ১৯৮০ সালে বাংলাদেশ সরকার কর্তৃক সংসদে রপ্তানি প্রক্রিয়াকরণ অঞ্চল বিষয়ে বিল পাশ হয়।  ১৯৮০ সালে ডা: মোহাম্মদ ইব্রাহিম কর্তৃক বারডেম হাসপাতাল ও সংস্থা প্রতিষ্ঠিত ও বাংলাদেশের ডায়াবেটিক রোগিদের বিনামূল্যে ডায়াবেটিক চিকিৎসা দিয়ে থাকে।  ১৯৮০ সালে সফলভাবে প্রথম এশীয় কাবাডি চ্যাম্পিয়নশিপের আয়োজন করা হয় এবং এতে ভারত চ্যাম্পিয়ন ও বাংলাদেশ রানার্স আপ হয়।  ১৯৮০ সাল থেকে বাংলাদেশ টেলিভিশন রঙিন সম্প্রচার শুরু করে।  ১৯৮০ সালে গ্রাম প্রতিরক্ষা দল (ভিডিপি) এর পাশাপাশি শহর প্রতিরক্ষা দলের (টিডিপি) সৃষ্টি হয়।  ১৯৮০ সালে বাংলাদেশের ওয়ার্কার্স পার্টি গঠিত হয়। অমল সেন ছিলেন এটির প্রতিষ্ঠাতা মহাসচিব।  আরও দেখুন  ১৯৮০ সালের বাংলাদেশী চলচ্চিত্রের তালিকা  বাংলাদেশের ইতিহাসের সময়রেখা  তথ্যসূত্র   বহিঃসংযোগ  বিষয়শ্রেণী:১৯৮০-এ এশিয়া বিষয়শ্রেণী:দেশ অনুযায়ী ১৯৮০
সান্তিয়াগো এর্নান সোলারি পোগিও (জন্ম: ৭ অক্টোবর ১৯৭৬) হলেন একজন সাবেক আর্জেন্টিনীয় ফুটবলার, যিনি তার ক্যারিয়ারের অধিকাংশ সময় বাম মধ্যমাঠের খেলোয়াড় হিসেবে খেলেছিলেন। তিনি বর্তমান স্পেনীয় ক্লাব রিয়াল মাদ্রিদ তত্ত্বাবধায়কের দায়িত্ব পালন করছেন।  তিনি তার ক্যারিয়ারের ১৬টি বছর স্পেনে কাটিয়েছেন, যেখানে তিনি রিয়াল মাদ্রিদের হয়ে সকল প্রতিযোগিতায় সর্বমোট ১৭৭টি ম্যাচে ১৭টি গোল করেছেন। অতঃপর তিনি ইতালীয় ক্লাব ইন্টার মিলানে স্থানান্তরিত হন। এই দুই ক্লাবের হয়ে তিনি সর্বমোট ১৩টি প্রধান শিরোপা জয়লাভ করেছেন।  ২০১৩ সালে, তিনি রিয়াল মাদ্রিদ যুব ক্লাবের কোচ হিসেবে তার নতুন ক্যারিয়ার শুরু করেন। তিনি এপর্যন্ত রিয়াল মাদ্রিদের বিভিন্ন স্তরের কোচের দায়িত্ব পালন করেছেন।  অর্জন রিভার প্লেত আর্জেন্টিনীয় প্রিমেরা দিভিসিওন: আপেরতুরা ১৯৯৬, ক্লাউসুরা ১৯৯৭, আপেরতুরা ১৯৯৭  রিয়াল মাদ্রিদ লা লিগা: ২০০০–০১, ২০০২–০৩ স্পেনীয় সুপার কাপ: ২০০১, ২০০৩ উয়েফা চ্যাম্পিয়নস লিগ: ২০০১–০২ উয়েফা সুপার কাপ: ২০০২ আন্তর্মহাদেশীয় কাপ: ২০০২  ইন্টার মিলান সেরিয়ে আ: ২০০৫–০৬, ২০০৬–০৭, ২০০৭–০৮ কোপা ইতালিয়া: ২০০৫–০৬ সুপারকোপা ইতালিয়া: ২০০৫, ২০০৬  তথ্যসূত্র  বহিঃসংযোগ ইন্টার মিলান আর্জেন্টিনীয় লিগ পরিসংখ্যান    তুতো কালসিয়াতরি-এ পরিসংখ্যান   বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নিওয়েল’স ওল্ড বয়েজের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:লা লিগার খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:উরুগুয়েতে প্রবাসী ফুটবলার বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:লা লিগার ম্যানেজার বিষয়শ্রেণী:রিয়াল মাদ্রিদ ফুটবল ক্লাবের ম্যানেজার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:সান লোরেন্সো আলমাগ্রোর খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
মারিয়া এডেরা স্পাডোনি (জন্ম ২৮ জুলাই ১৯৭৯) পাঁচ তারকা আন্দোলনের একজন ইতালীয় রাজনীতিবিদ। তিনি ২০১৩ থেকে ২০২২ সাল পর্যন্ত চেম্বার অফ ডেপুটিজের সদস্য ছিলেন।   জীবনী  স্পাডোনি মন্টেচিও এমিলিয়াতে জন্মগ্রহণ করেন এবং বিমানবালা হিসেবে কাজ করার আগে বোলোগনা বিশ্ববিদ্যালয় থেকে স্নাতক হন।   আরো দেখুন    ইতালীয় চেম্বার অফ ডেপুটিজের সদস্যদের তালিকা, ২০১৩-২০১৮  ইতালীয় চেম্বার অফ ডেপুটিজের সদস্যদের তালিকা, ২০১৮-২০২২   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইতালীয় রাজনীতিবিদ বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিমানবালা বিষয়শ্রেণী:পাঁচ তারকা আন্দোলনের রাজনীতিবিদ বিষয়শ্রেণী:২১শ শতাব্দীর ইতালীয় নারী রাজনীতিবিদ
অনন্তপুর (, অনন্তপুরম্) দক্ষিণ ভারতের অন্ধ্রপ্রদেশ রাজ্যে অবস্থিত একটি শহর। শহরটিতে অনন্তপুর জেলাসহ অনন্তপুর বিভাগ ও অনন্তপুর মন্ডলের সদর দপ্তর অবস্থিত। শহরটি ৪৪ নং জাতীয় সড়কের ওপর অবস্থিত। ১৭৯৯ খ্রিস্টাব্দ অবধি "দত্তা মণ্ডল" তথা অন্ধ্রপ্রদেশের রায়ালসীমা বিভাগ ও কর্ণাটক রাজ্যের বেল্লারী জেলার সদর ছিলো অনন্তপুর শহর। শহরটি ভৌগোলিক কারণে দ্বিতীয় বিশ্বযুদ্ধের সময়কালীন ব্রিটিশ সৈন্যদের একটি বড়ো ঘাঁটি ছিলো।   ভূগোল  অনন্তপুর শহরটি  স্থানাঙ্কে অবস্থিত।Falling Rain Genomics, Inc – Anantapuramu. Fallingrain.com. Retrieved on 3 September 2013. এটি সমুদ্রপৃষ্ঠ থেকে মোটামুটি  উচ্চতায় অবস্থিত। শহরটি হায়দ্রাবাদ শহর থেকে ৩৫৬ কিলোমিটার ও বিজয়ওয়াড়া শহর থেকে ৪৮৪ কিলোমিটার দূরত্বে অবস্থিত। নিকটবর্তী আন্তর্জাতিক বিমানবন্দরটি ২১০ কিলোমিটার দক্ষিণে বেঙ্গালুরু শহরে অবস্থিত।   আবহাওয়া  অনন্তপুরমের আবহাওয়া ঈষৎ শুষ্ক এবং প্রায় সারাবছরই শুষ্ক ও উষ্ণপরিবেশ অনুভূত হয়। ফেব্রুয়ারির শেষের দিক থেকে গ্রীষ্মকাল শুরু হয় এবং মে মাসে গড়ে  উষ্ণতা পাওয়া যায়। মার্চ থেকেই অনন্তপুরে কেরালা থেকে উত্তরপূর্বমূখী মৌসুমী আবহাওয়ার প্রভাব লক্ষ্য করা যায়। তবে মৌসুমী বায়ুর প্রভাবে সেপ্টেম্বর থেকে নভেম্বর মাস অবধি গড়ে  বৃষ্টিপাত হয়ে থাকে। নভেম্বরের শেষ থেকে ফেব্রুয়ারি পর্যন্ত ঈষদার্দ্র শীতকাল শুরু হয়, এইসময়ে উষ্ণতা -এর আশেপাশে থাকে। গড় বার্ষিক বৃষ্টিপাত প্রায় ।   জনতত্ত্ব   ২০১১ খ্রিস্টাব্দে ভারতের জনগণনা অনুসারে অনন্তপুর শহরের জনসংখ্যা ২৬২৩৪০ জন। শহরের লিঙ্গানুপাত প্রতি হাজার পুরুষে ৯৯৫ জন নারী এবং মোট জনসংখ্যার ৯ শতাংশ ছয় বৎসর অনূর্ধ্ব। মোট সাক্ষরতার হার ৮২ শতাংশ, পুরুষ সাক্ষরতা ৮৯ শতাংশ ও নারী সাক্ষরতা ৭৫ শতাংশ। সরকারি এবং সর্বাধিক প্রচলিত ভাষাটি হলো তেলুগু।    বিদ্বজ্জন  অনন্তপুর শহর একাধিক রাজনৈতিক ব্যক্তিত্ব ও চলচ্চিত্র জগতের জন্মস্থান। অন্ধ্রপ্রদেশের প্রথম মুখ্যমন্ত্রী এবং ভারতের প্রাক্তন প্রধানমন্ত্রী নীলম সঞ্জীব রেড্ডি, অনন্তপুর লোকসভা কেন্দ্রের প্রথম সাংসদ পাইড়ি লক্ষ্মাইয়া, ভারতীয় স্বাধীনতা সংগ্রামী ও অন্ধ্রপ্রদেশ লোকসভার প্রথম অধ্যক্ষ কল্লুর সুব্বা রাও, ভারতীয় চলচ্চিত্র প্রযোজক ও লেখক কদিরি ভেঙ্কট রেড্ডি, হিন্দু ধর্মীয় পথপ্রদর্শক সত্য সাই, ভারতীয় নাট্যকার, অভিনেতা ও মঞ্চাভিনেতা বল্লারি রাঘবের জন্মস্থান এই শহর।   সংস্কৃতি   রন্ধনশৈলী  মিলেট জাতীয় শস্য তথা জোয়ার, বাজরা ও রাগি হলো সর্বাধিক প্রচলিত খাদ্য উপকরণ যা প্রাত্যহিক দিনে ব্যবহার করা হয়ে থাকে।   দৃশ্য  থাম্ব|অনন্তপুরম ইসকন মন্দির  শহরটির চারিদিকে অবস্থিত উল্লেখযোগ্য স্থানগুলি হলো - ঘড়ি মিনার, সপ্তগিরি চক্র, ইসকন মন্দির, রেলওয়ে স্টেশন চত্বর, শ্রীকান্তম চক্র, কোর্ট রোড ইত্যাদি।   তথ্যসূত্র   বিষয়শ্রেণী:অন্ধ্রপ্রদেশের নগর
ন্যান্সি আজরাম (, লেবানীয় আরবি উচ্চারণ: [næːnsiː ʕæʒræm] জন্ম ১৬ মে, ১৯৮৩) একজন লেবানীয় গায়ক, টেলিভিশন ব্যক্তিত্ব এবং ব্যবসায়ী নারী। স্পটিফাই স্ট্রিমিং সাইট তাকে "আরব পপের রানী" হিসাবে আখ্যা দিয়েছিল।     তথ্যসূত্র    বহিঃসংযোগ           বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউনিভার্সাল মিউজিক গ্রুপের শিল্পী বিষয়শ্রেণী:বিশ্ব সঙ্গীত পুরস্কার বিজয়ী বিষয়শ্রেণী:ইউনিসেফের শুভেচ্ছাদূত বিষয়শ্রেণী:নারী জনহিতৈষী বিষয়শ্রেণী:২১শ শতাব্দীর নারী ব্যবসায়ী বিষয়শ্রেণী:লেবানীয় চলচ্চিত্র অভিনেত্রী বিষয়শ্রেণী:লেবানীয় পপ সঙ্গীতশিল্পী বিষয়শ্রেণী:২১শ শতাব্দীর লেবানীয় গায়িকা বিষয়শ্রেণী:লেবানীয় খ্রিস্টান বিষয়শ্রেণী:আরব খ্রিস্টান বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:নারী মানবতাবাদী বিষয়শ্রেণী:লেবানীয় জনহিতৈষী বিষয়শ্রেণী:লেবানীয় টেলিভিশন অভিনেত্রী বিষয়শ্রেণী:লেবানীয় নারী ব্যবসায়ী বিষয়শ্রেণী:২১শ শতাব্দীর লেবানীয় ব্যবসায়ী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ২০:০৯, ১৯ মার্চ ২০১৯ (ইউটিসি) নিশো আল মামুন   – (অপসারণের প্রস্তাবনা দেখুনলগ দেখুন) () WP:AUTHOR এর শর্ত পূরনে ব্যর্থ। উদার আকাশ নামে যে পুরস্কার প্রাপ্তির কথা বলে হয়েছে সেটিরও কোন প্রমাণ পাওয়া যায়নি।-মাসুম-আল-হাসান (আলাপ) ০৬:৫৮, ১০ মার্চ ২০১৯ (ইউটিসি) , উল্লেখযোগ্যতা প্রমাণে ব্যর্থ এবং খুব সম্ভব স্বপ্রোণোদিত নিবন্ধ।কায়সার আহমাদ (আলাপ) ০৮:৩৪, ১১ মার্চ ২০১৯ (ইউটিসি)  স্বপ্রোণোদিত, এবং প্রচারণামূলক নিবন্ধ। ~মহীন (আলাপ) ১৬:০৯, ১২ মার্চ ২০১৯ (ইউটিসি) উইকিপিডিয়ার অনেক কিছু বিষয়ে জ্ঞান নেই। তাই আপনার মন্তব্যটি পড়তে দেড়ি হলো। আসলে এই লেখকের বেশ কিছু বই পড়ে ও খোঁজ নিয়ে জানতে পারলাম, তার বইগুলোর চাহিদা ভালো। এবং তাকে নিয়ে ইন্টারনেট জগতে অনেক ঘাটাঘাটি করলাম। জানতে পারলাম সে একজন বাংলাদেশী লেখক। তার অনেক নতুন ও পুরাতন বই দেশের বাজারসহ কলকাতায় পাওয়া যায় ও একুশে বইমেলাসহ কলকাতার বইমেলাতেও বিক্রি হয়।   তাই উইকিপিডিয়ায় একজন বাংলাদেশী লেখক হিসাবে তাকে অন্তর্ভূক্ত করার চেষ্টা করলাম। আপনারা পর্যালোচনা করলেন এবং এটা অপসারণ যোগ্য বলে সমর্থন করলেন।  উইকিপিডিয়াকে পরিস্কার রাখার জন্য যা করার প্রয়োজন, আপনারা তা করেছেন।  তবে এটা প্রচারণামূলক নিবন্ধ বা স্বপ্রোণোদিত নয়। কারণ, লেখক আমার কেউ না বা আমি কোন বই বিক্রেতা নয়।  S M Ashraful Azom ১৩:৩৬, ২৬ মে ২০২৩ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ন্যাসালিস হলো নাকের স্ফিংক্টারের মতো পেশী যার কাজ হলো নাকের তরুণাস্থিগুলোর সংকোচন করা। এটি নাকের "ভাসমান" এর জন্য দায়ী পেশী। কিছু লোকেরা পানির নিচে থাকা অবস্থায় নাকের ভিতর পানির প্রবেশ রোধ করতে এটি ব্যবহার করতে পারেন।  এটি ট্রান্সভার্স এবং অ্যালার দুটি অংশ নিয়ে গঠিত:  ট্রান্সভার্স অংশ (কম্প্রেসর নারিস) ম্যাক্সিলার উপরে এবং পার্শ্বীয় অংশের তীক্ষ্ণ ফোসা পর্যন্ত উদ্ভূত হয়; এর তন্তুগুলি উপরের দিকে এবং মাঝখানের দিকে এগিয়ে গিয়ে একটি পাতলা অ্যাপোনোরোসিসে প্রসারিত হয়। যা বিপরীত দিকের পেশীর মাধ্যমে প্রোসেরাসের অ্যাপোনইউরোসিসের সাথে নাসাল ব্রিজের সাথে সংযুক্ত। এটি নাকের ছিদ্রগুলিকে সংকুচিত করে এবং সেগুলিকে পুরোপুরি বন্ধ করতে সাহায্য করে।  আলার অংশ (ডাইলেটর নারিস) ল্যাটারাল ইনসিজারের উপর ম্যাক্সিলা থেকে উদ্ভূত হয় এবং বৃহত্তর আলার তরুণাস্থিতে প্রবেশ করে। এর মধ্যস্থতাকারী তন্তুগুলি ডিপ্রেসর সেপ্টির সাথে মিশ্রিত হয়, এবং সেই পেশীর অংশ হিসাবে একে বর্ণনা করা হয়। মুখের অভিব্যক্তির অন্যান্য সমস্ত পেশীর মতো, ন্যাসালিস পেশীও ফেসিয়াল স্নায়ুর সপ্তম ক্রেনিয়াল স্নায়ু থেকে উদ্ভুত হয়।   অতিরিক্ত চিত্র   তথ্যসূত্র   বহিঃসংযোগ  Interactive diagram at ivy-rose.co.uk  বিষয়শ্রেণী:মাথা ও ঘাড়ের পেশী